
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Laipas" Salacgrīvas pagastā, Limbažu novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Sabiedrības vajadzībām nepieciešamā nekustamā īpašuma atsavināšanas likuma (turpmāk – Atsavināšanas likums) 9. panta pirmā daļa.
1.2. Mērķis
Mērķa apraksts
Rīkojuma projekts paredz projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai atsavināt nekustamā īpašuma "Laipas" Salacgrīvas pagastā, Limbažu novadā (kadastra Nr. 6672 010 0186) (turpmāk arī – Nekustamais īpašums) daļu - zemes vienību (kadastra apzīmējums 6672 010 0394) 0,52 ha platībā un zemes vienību (kadastra apzīmējums 6672 010 0395) 0,4 ha platībā, kas izveidotas zemes vienības ar kadastra apzīmējumu 6672 010 0186 sadales rezultātā (turpmāk – Nekustamā īpašuma daļa).
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 "Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu". Ar Ministru kabineta 2016. gada 24. augusta rīkojumu Nr. 468 "Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica" noteikts nacionālo interešu objekta statuss.
     Atbilstoši būvniecības ieceres tehniskajiem risinājumiem būvatļaujā Nr. BIS-BL-379867-281 "Ātrgaitas dzelzceļa "Rail Baltica" DS3 posma "Latvijas/Igaunijas robeža – Vangaži" apakšposms DPS1", būvatļauja Nr. 4, Rail Baltica projekta īstenošanai atsavināmā Nekustamā īpašuma daļa būs izmantojama ar Rail Baltica projektu saistītās infrastruktūras – pašvaldības nozīmes ceļa (ceļa nodalījuma josla) būvniecībai.
     Nekustamā īpašuma daļa tiek atsavināta publiskās lietošanas dzelzceļa transporta infrastruktūras projekta attīstībai un atbilstoši akciju sabiedrības "RB Rail" sniegtajai informācijai par būvprojekta tehniskajiem risinājumiem un projektēto autoceļu nozīmi, atsavināšana ir vienīgais veids šī mērķa sasniegšanai, ievērojot likuma "Par autoceļiem" 4. panta regulējumu.
Problēmas un risinājumi
Problēmas apraksts
Informācija par nekustamo īpašumu "Laipas" (nekustamā īpašuma kadastra Nr. 6672 010 0186) Salacgrīvas pagastā, Limbažu novadā.
      1. Saskaņā ar Atsavināšanas likuma 18. panta pirmo un otro daļu Institūcija (sabiedrība ar ierobežotu atbildību "EIROPAS DZELZCEĻA LĪNIJAS") 2023. gada 5. decembrī nosūtīja Nekustamā īpašuma īpašniekam paziņojumu Nr. 2.3.N/2023-3930 "Paziņojums par nekustamā īpašuma "Laipas", Salacgrīvas pagasts, Limbažu novads, kadastra Nr. 6672 010 0186, atsavināšanas nepieciešamību sabiedrības vajadzību nodrošināšanai".
     2024. gada 26. martā Institūcija nosūtīja Nekustamā īpašuma īpašniekam paziņojumu Nr. 2.3.N/2024-1626 "Precizējums paziņojumā par nekustamā īpašuma "Laipas" Salacgrīvas pagastā, Limbažu novadā, kadastra Nr. 6672 010 0186, daļas atsavināšanas nepieciešamību sabiedrības vajadzību nodrošināšanai" (turpmāk kopā – Atsavināšanas paziņojums).
     2. Institūcija izvērtēja ar lietas faktiskajiem apstākļiem saistīto dokumentāciju un konstatēja šādus būtiskus apstākļus:
2.1. Īpašuma tiesības:
Nekustamais īpašums ir ierakstīts Vidzemes rajona tiesas Salacgrīvas pagasta zemesgrāmatas nodalījumā Nr. 100000228222 un īpašuma tiesības uz Nekustamo īpašumu līdz 22.10.2024. nostiprinātas juridiskai personai, no 22.10.2024. - fiziskai personai (turpmāk – īpašnieks).
2.2. Nekustamā īpašuma sastāvs:
Nekustamais īpašums pēc zemes vienības ar kadastra apzīmējumu  6672 010 0186 sadales sastāv no trīs zemes vienībām:
2.2.1. zemes vienības ar kadastra apzīmējumu 6672 010 0393 – 2,08 ha platībā;
2.2.2. zemes vienības ar kadastra apzīmējumu 6672 010 0394 – 0,52 ha platība;
2.2.3. zemes vienības ar kadastra apzīmējumu 6672 010 0395 – 0,4 ha platībā.
2.3.    Nekustamajam īpašumam zemesgrāmatā nav ierakstīti apgrūtinājumi, nomas tiesības, ķīlas vai hipotēkas tiesības, kā arī piedziņas atzīmes.
2.4.    Nekustamā īpašuma valsts kadastra informācijas sistēmā (turpmāk – Kadastra informācijas sistēma) atsavināmajai:
 -  zemes vienībai (zemes vienības kadastra apzīmējums 6672 010 0394) 0,52 ha platībā ir reģistrēts apgrūtinājums biosfēras rezervāta ainavu aizsardzības zonas teritorija (7313030500) – 0,052 ha.
     Saskaņā ar Kadastra informācijas sistēmas datiem zemes vienības (zemes vienības kadastra apzīmējums 6672 010 0394) platība ir 0,52 ha, tās lietošanas mērķis ir "Zeme dzelzceļa infrastruktūras zemes nodalījuma joslā un ceļu zemes nodalījuma joslā" (kods 1101). Platības sadalījums par lietošanas veidiem – lauksaimniecībā izmantojamās zemes platība, t.sk. aramzemes platība – 0,33 ha; mežu platība – 0,14 ha; ūdens objektu zeme, t.sk. zeme zem ūdeņiem – 0,04 ha; zemes zem ceļiem platība – 0,01 ha;
-  zemes vienībai (zemes vienības kadastra apzīmējums 6672 010 0395) 0,4 ha platībā ir reģistrēti apgrūtinājumi – 1) ekspluatācijas aizsargjoslas teritorija gar drenām un atklātiem grāvjiem (7312010400) - 0,0571 ha; 2) biosfēras rezervāta ainavu aizsardzības zonas teritorija (7313030500) – 0,3964 ha; 3)  ekspluatācijas aizsargjoslas teritorija ap zemteku (7312011000) – 0,0165 ha.
     Saskaņā ar Kadastra informācijas sistēmas datiem zemes vienības (zemes vienības kadastra apzīmējums 6672 010 0395) platība ir  0,4 ha, tās lietošanas mērķis ir "Zeme dzelzceļa infrastruktūras zemes nodalījuma joslā un ceļu zemes nodalījuma joslā" (kods 1101). Platības sadalījums par lietošanas veidiem – lauksaimniecībā izmantojamās zemes platība, t.sk. aramzemes platība – 0,24 ha; mežu platība – 0,07 ha; ūdens objektu zeme, t.sk. zeme zem ūdeņiem – 0,08 ha; zemes zem ceļiem platība – 0,01 ha.
     Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi. Līdz ar to Nekustamā īpašuma daļai noteiktie apgrūtinājumi ietekmēs Rail Baltica projekta ietvaros veicamos būvdarbus veidā, kas paredz papildu nosacījumu iekļaušanu būvdarbu risinājumos un to izpildes ievērošanu būvdarbu procesa laikā.
     Ņemot vērā, ka Nekustamā īpašuma daļa atrodas arī biosfēras rezervāta ainavu aizsardzības zonas teritorijā, pēc atsavināšanas attiecībā uz tās turpmāko izmantošanu būs ievērojami Ministru kabineta 2011. gada 19. aprīļa noteikumos Nr. 303 "Ziemeļvidzemes biosfēras rezervāta individuālie aizsardzības un izmantošanas noteikumi" noteiktie ierobežojumi.
     Uz atsavināmās Nekustamā īpašuma daļas neatrodas zemesgrāmatā un/vai Nekustamā īpašuma valsts kadastra informācijas sistēmā reģistrētas būves.
2.5. Saskaņā ar akciju sabiedrības "RB Rail", kas bija atbildīga par Rail Baltica trases projektēšanu (sākot no 2026. gada 1. janvāra – EDzL atbildīga par Rail Baltica trases projektēšanu), sniegto informāciju Nekustamā īpašuma atlikušajai (neatsavināmajai) Zemes vienības daļai aptuveni 2,08 ha platībā Rail Baltica projekta īstenošanas ietvaros tiek paredzēta piekļuve no projektēta pašvaldības nozīmes ceļa.
2.6. Īpašnieks prasījumus, kas varētu ietekmēt atlīdzības apmēru, nav pieteicis.
      Institūcijas Rail Baltica projektam atsavināmā īpašuma atlīdzības noteikšanas pastāvīgā komisija (turpmāk – Komisija) 2024. gada 14. novembra sēdes slēgtajā daļā apstiprināja atlīdzību par nekustamā īpašuma "Laipas" Salacgrīvas pagastā, Limbažu novadā, kadastra Nr. 6672 010 0186, sastāvā esošās zemes vienības ar kadastra apzīmējumu 6672 010 0186 daļu 0,921 ha platībā (pēc zemes kadastrālās uzmērīšanas tās platība var tikt precizēta) - Salacgrīvas pagastā, Limbažu novadā, nosakot to atbilstoši kopējai tirgus vērtībai 8 721,70 euro (astoņi tūkstoši septiņi simti divdesmit viens euro un 70 centi), ko veidoja:
1. zemes vienības (zemes vienības kadastra apzīmējums 6672 010 0186) atsavināmās lauksaimnieciskās zemes daļas aptuveni 0,621 ha platībā tirgus vērtība 4 160,70 euro jeb 0,67 euro par vienu zemes kvadrātmetru;
2. zemes vienības (zemes vienības kadastra apzīmējums 6672 010 0186) atsavināmās meža zemes daļas aptuveni 0,3 ha platībā tirgus vērtība 960,00 euro jeb 0,32 euro par vienu zemes kvadrātmetru;
3. uz zemes vienības (zemes vienības kadastra apzīmējums 6672 010 0186) daļas aptuveni 0,3 ha platībā augošās mežaudzes tirgus vērtība 3 601,00 euro.
      Komisija noteica, ka atlīdzība būs precizējama, piemērojot zemes viena kvadrātmetra tirgus vērtību un aktualizējot mežaudzes tirgus vērtību, ja zemes vienības ar kadastra apzīmējumu 6672 010 0186 kadastrālās uzmērīšanas rezultātā, realizējot zemes ierīcības projektu, mainīsies atsavināmās daļas platība un mežaudzes platība.
     Īpašnieks 2024. gada 12. novembra iesniegumā informēja Institūciju, ka iepriekšējais Nekustamā īpašuma īpašnieks ir uzrādījis viņam visus dokumentus un informāciju par Nekustamā īpašuma daļas atsavināšanu Rail Baltica projekta īstenošanai un ka viņš ir iepazinies ar šiem dokumentiem un informāciju un piekrīt aprēķinātajai atlīdzībai.
     Par Nekustamā īpašuma daļas atsavināšanu un apstiprināto atlīdzības apmēru īpašnieks informēts 2024. gada 14. novembra vēstulē  Nr. 2.3.N/2024-5892 "Paziņojums par nekustamā īpašuma daļas atsavināšanu un informācija par apstiprināto atlīdzības apmēru".

     2024. gada 5. decembrī, izskatot no sertificēta nekustamā īpašuma vērtētāja (turpmāk – Vērtētājs) saņemto informāciju ar aktualizēto vērtējumu, kas sagatavots pēc zemes kadastrālās uzmērīšanas darbu pabeigšanas, Komisija nolēma precizēt 2024. gada 17. oktobrī aprēķināto atlīdzību un aprēķināt atlīdzības apmēru par sabiedrības vajadzībām - projekta "Eiropas standarta platuma 1435 mm dzelzceļa līnijas izbūves "Rail Baltica" koridorā caur Igauniju, Latviju un Lietuvu" īstenošanai – atsavināmo nekustamā īpašuma "Laipas" (nekustamā īpašuma kadastra Nr. 6672 010 0186) daļu - zemes vienību (zemes vienības kadastra apzīmējums 6672 010 0394) 0,52 ha platībā un zemes vienību (zemes vienības kadastra apzīmējums 6672 010 0395) 0,4 ha platībā - Salacgrīvas pagastā, Limbažu novadā, nosakot to atbilstoši kopējai tirgus vērtībai 8 095,00 euro (astoņi tūkstoši deviņdesmit pieci euro un 00 centi), ko veido:
1. zemes vienības (zemes vienības kadastra apzīmējums 6672 010 0394) 0,52 ha platībā tirgus vērtība – 2 996,00 euro (lauksaimniecībā izmantojamās zemes daļas 0,37 ha platībā tirgus vērtība – 2 516,00 euro  jeb 0,68 euro par zemes kvadrātmetru; meža zemes daļas 0,15 ha platībā tirgus vērtība – 480,00 euro jeb 0,32 euro par vienu zemes kvadrātmetru);
2. zemes vienības (zemes vienības kadastra apzīmējums 6672 010 0395) 0,4 ha platībā tirgus vērtība 2 396,00 euro (lauksaimniecībā izmantojamās zemes daļas 0,31 ha platībā tirgus vērtība – 2 108,00 euro jeb 0,68 euro par vienu zemes kvadrātmetru; meža zemes daļas 0,09 ha platībā tirgus vērtība – 288,00 euro jeb 0,32 euro par vienu zemes kvadrātmetru);
3. uz atsavināmajām zemes vienībām (zemes vienības kadastra apzīmējums 6672 010 0394 un 6672 010 0395) meža zemes daļas 0,24 ha platībā augošās mežaudzes tirgus vērtība 2 553,00 euro;
4. atlikušās zemes vienības (zemes vienības kadastra apzīmējums 6672 010 0393) 2,08 ha platībā vērtības samazinājums 150,00 euro jeb 0,01 euro par vienu zemes kvadrātmetru, rēķinot uz lauksaimniecībā izmantojamās zemes daļu 1,50 ha platībā.
      Par precizēto aprēķināto atlīdzību īpašnieks informēts 2024. gada 8. decembrī vēstulē  Nr. 2.3.N/2024-6372.
2025. gada 17. janvārī elektroniskā pasta sarakstē no īpašnieka saņemta informācija par piekrišanu aprēķinātās atlīdzības apmēram. Īpašnieks informēja, ka Komisijas sēdē nepiedalīsies.
      Komisija 2025. gada 23. janvāra sēdes slēgtajā daļā precizēja 2024. gada 14. novembrī apstiprināto atlīdzību un apstiprināja atlīdzības apmēru par sabiedrības vajadzībām - projekta "Eiropas standarta platuma 1435 mm dzelzceļa līnijas izbūves "Rail Baltica" koridorā caur Igauniju, Latviju un Lietuvu" īstenošanai – atsavināmo nekustamā īpašuma "Laipas" (nekustamā īpašuma kadastra Nr. 6672 010 0186) daļu - zemes vienību (zemes vienības kadastra apzīmējums 6672 010 0394) 0,52 ha platībā un zemes vienību (zemes vienības kadastra apzīmējums 6672 010 0395) 0,4 ha platībā - Salacgrīvas pagastā, Limbažu novadā, nosakot to atbilstoši aktualizētās vērtības kopējai summai – 8 095,00 euro (astoņi tūkstoši deviņdesmit pieci euro un 00 centi).
      Par Nekustamā īpašuma daļas atsavināšanu un Komisijas 2025. gada 23. janvāra sēdē precizēto apstiprināto atlīdzības apmēru īpašnieks informēts 2025. gada 24. janvārī vēstulē  Nr. 2.3.N/2025-357 "Informācija par precizēto apstiprināto atlīdzības apmēru".

      Nekustamā īpašuma daļas atsavināšanas procesa virzība tika apturēta, ņemot vērā sākotnējā procesam piesaistītā finansējuma avota CEF-1 izlietojuma termiņa izbeigšanos 2024. gada 31. decembrī. Tā kā Nekustamā īpašuma daļas atsavināšanas pabeigšanai 2025. gadā netika rasts cits finansējuma avots, Nekustamā īpašuma īpašnieks savstarpējā saziņā tika informēts par atsavināšanas procesa virzības apturēšanu un tās iemesliem.

      2025. gada 23. oktobrī Institūcija vērsās pie Vērtētāja, lūdzot veikt Nekustamā īpašuma tirgus vērtības novērtējuma aktualizāciju.
      2025. gada 6. novembrī Vērtētājs iesniedza Institūcijā aktualizētu Nekustamā īpašuma tirgus vērtības novērtējumu, saskaņā ar kuru mainījusies 2024. gada 5. decembrī noteiktā Nekustamā īpašuma daļas tirgus vērtība.

      2026. gada 2. jūlijā pēc valsts budžeta finanšu līdzekļu piešķiršanas, atjaunojot Nekustamā īpašuma daļas atsavināšanas procesu un izskatot no Vērtētāja 2025. gada 6. novembrī saņemto informāciju ar aktualizēto vērtību, Komisija nolēma precizēt 2024. gada 5. decembrī aprēķināto atlīdzību un aprēķināt atlīdzības apmēru par sabiedrības vajadzībām - projekta "Eiropas standarta platuma 1435 mm dzelzceļa līnijas izbūves "Rail Baltica" koridorā caur Igauniju, Latviju un Lietuvu" īstenošanai – atsavināmo nekustamā īpašuma "Laipas" (nekustamā īpašuma kadastra Nr. 6672 010 0186) daļu - zemes vienību (zemes vienības kadastra apzīmējums 6672 010 0394) 0,52 ha platībā un zemes vienību (zemes vienības kadastra apzīmējums 6672 010 0395) 0,4 ha platībā - Salacgrīvas pagastā, Limbažu novadā, nosakot to atbilstoši kopējai summai 8 258,00 euro (astoņi tūkstoši divi simti piecdesmit astoņi euro un 00 centi), ko veido:
1. zemes vienības (zemes vienības kadastra apzīmējums 6672 010 0394) 0,52 ha platībā tirgus vērtība – 3 181 euro (lauksaimniecībā izmantojamās zemes daļas 0,37 ha platībā tirgus vērtība – 2 701,00 euro jeb 0,73 euro par vienu zemes kvadrātmetru; meža zemes daļas 0,15 ha platībā tirgus vērtība – 480,00 euro jeb 0,32 euro par vienu zemes kvadrātmetru);
2. zemes vienības (zemes vienības kadastra apzīmējums 6672 010 0395) 0,4 ha platībā tirgus vērtība 2 551,00 euro (lauksaimniecībā izmantojamās zemes daļas 0,31 ha platībā tirgus vērtība – 2 263,00 euro jeb 0,73 euro par vienu zemes kvadrātmetru; meža zemes daļas 0,09 ha platībā tirgus vērtība – 288,00 euro jeb 0,32 euro par vienu zemes kvadrātmetru);
3. uz atsavināmajām zemes vienībām (zemes vienību kadastra apzīmējumi 6672 010 0394 un 6672 010 0395) meža zemes daļas 0,24 ha platībā augošās mežaudzes tirgus vērtība 2 376,00 euro;
4. kompensējamie zaudējumi par atlikušās zemes vienības (zemes vienības kadastra apzīmējums 6672 010 0393) 2,08 ha  platībā vērtības samazinājumu 150,00 euro jeb 0,01 euro par vienu zemes kvadrātmetru, rēķinot uz lauksaimniecībā izmantojamās zemes daļu 1,50 ha platībā.

      Par precizēto aprēķināto atlīdzību Nekustamā īpašuma īpašnieks informēts 2026. gada 2. jūlija vēstulē Nr. 2.3.N/2026-1512 "Par precizēto aprēķināto atlīdzību un atsavināšanas procesa tālāko virzību", norādot, ka Nekustamā īpašuma daļas atsavināšanas process tiek atjaunots un aicinot īpašnieku iepazīties ar Vērtētāja 2025. gada 6. novembrī iesniegto aktualizēto informāciju par Nekustamā īpašuma daļas tirgus vērtību un kompensējamiem zaudējumiem. Institūcija lūdza sniegt viedokli par precizēto aprēķināto atlīdzības apmēru un sniegt informāciju par vēlmi piedalīties Komisijas sēdē precizētās atlīdzības izvērtēšanai, kā arī atkārtoti norādīja uz iespēju iesniegt Institūcijā īpašnieka izvēlēta sertificēta nekustamā īpašuma vērtētāja sagatavotu Nekustamā īpašuma alternatīvo vērtējumu.
     2026. gada 7. jūlijā elektroniskā pasta sarakstē no īpašnieka ir saņemta informācija par piekrišanu precizētās aprēķinātās atlīdzības apmēram. Īpašnieks informē, ka Komisijas sēdē nepiedalīsies. Papildus īpašnieks norāda, ka nav veicis darbības ar mežaudzi, kas atrodas uz Nekustamā īpašuma atsavināmās daļas.
      Atbilstoši iepriekš minētajam par precizētās aprēķinātās atlīdzības apmēru Komisija 2026. gada 9. jūlija sēdes slēgtajā daļā precizēja 2025. gada 23. janvārī apstiprināto atlīdzību un apstiprināja atlīdzību par sabiedrības vajadzībām - projekta "Eiropas standarta platuma 1435 mm dzelzceļa līnijas izbūves "Rail Baltica" koridorā caur Igauniju, Latviju un Lietuvu" īstenošanai – atsavināmo nekustamā īpašuma "Laipas" (nekustamā īpašuma kadastra Nr. 6672 010 0186) daļu - zemes vienību (zemes vienības kadastra apzīmējums 6672 010 0394) 0,52 ha platībā un zemes vienību (zemes vienības kadastra apzīmējums 6672 010 0395) 0,4 ha platībā - Salacgrīvas pagastā, Limbažu novadā, nosakot to atbilstoši aktualizētajā vērtējumā noteiktajai kopējai summai 8 258,00 euro (astoņi tūkstoši divi simti piecdesmit astoņi euro un 00 centi).
      Alternatīvais vērtējums nav iesniegts.

      Pamatojoties uz Atsavināšanas likuma 9. pantu un Ministru kabineta 2011. gada 15. marta noteikumu Nr. 204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam" 36.1. apakšpunktu, Satiksmes ministrija ar 2026. gada 24. jūlija lēmumu Nr. 03.1-13/2260 apstiprināja taisnīgas atlīdzības apmēru par Nekustamā īpašuma daļas atsavināšanu, nosakot atlīdzības apmēru par nekustamā īpašuma "Laipas" (kadastra Nr. 6672 010 0186) daļas – zemes vienības (kadastra apzīmējums 6672 010 0394) 0,52 ha platībā un zemes vienības (kadastra apzīmējums 6672 010 0395) 0,4 ha platībā – Salacgrīvas pagastā, Limbažu novadā, atsavināšanu, nosakot to atbilstoši tirgus vērtībai 5 732,00 euro, ko veido:
 - zemes vienības (kadastra apzīmējums 6672 010 0394) 0,52 ha platībā tirgus vērtība 3 181,00 euro;
- zemes vienības (kadastra apzīmējums 6672 010 0395) 0,4 ha platībā tirgus vērtība 2 551,00 euro;
Ar minēto lēmumu nolemts atlīdzināt zaudējumus:
- uz atsavināmajām zemes vienībām (kadastra apzīmējums 6672 010 0394 un 6672 010 0395) augošās mežaudzes tirgus vērtība 2 376,00 euro;
- atlikušās (neatsavināmās) zemes vienības (kadastra apzīmējums 6672 010 0393) 2,08 ha  platībā vērtības samazinājums 150,00 euro, kas aprēķināts, rēķinot uz lauksaimniecībā izmantojamās zemes daļu 1,5 ha platībā.
Satiksmes ministrija apstiprināja taisnīgas atlīdzības par  Nekustamā īpašuma daļas atsavināšanu kopējo summu 8 258,00 euro (astoņi tūkstoši divi simti piecdesmit astoņi euro) apmērā.

      Saskaņā ar Atsavināšanas likuma 27. panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.
      Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.
      Pēc Nekustamā īpašuma daļas atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības uz Nekustamā īpašuma daļu zemesgrāmatā uz valsts vārda Satiksmes ministrijas personā.
      Saskaņā ar Dzelzceļa likuma pārejas noteikumu 53. punktu Satiksmes ministrija Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.
       Rail Baltica projekta īstenošanas ietvaros pēc būvdarbu pabeigšanas un inženierbūvju nodošanas ekspluatācijā plānots attiecīgos izveidotos nekustamos īpašumus – zemes vienības un uz tām izbūvētos pašvaldības nozīmes autoceļus – nodot pašvaldības īpašumā. Savukārt Satiksmes ministrija strādā pie risinājuma (skatīt Informatīvo ziņojumu "Par jauniem ceļiem Rail Baltica projekta īstenošanas rezultātā" (Projekta ID 22-TA-2881)), lai nākotnē pēc pašvaldības nozīmes ceļa izbūves šāda veida ceļš (autoceļš) ar visiem tā kompleksā ietilpstošajiem elementiem būtu nododams pašvaldības īpašumā, jo, ievērojot likuma "Par autoceļiem" 4. panta trešās daļas tiesisko regulējumu, pašvaldību nozīmes ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Risinājuma apraksts
Ministru kabineta rīkojuma projekts paredz no privātpersonas atsavināt nekustamā īpašuma "Laipas" (nekustamā īpašuma kadastra Nr. 6672 010 0186) daļu - zemes vienību (zemes vienības kadastra apzīmējums 6672 010 0394) 0,52 ha platībā un zemes vienību (zemes vienības kadastra apzīmējums 6672 010 0395) 0,4 ha platībā – Salacgrīvas pagastā, Limbažu novadā.
Vai ir izvērtēti alternatīvie risinājumi?
Jā
Apraksts
Nekustamā īpašuma daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
     Likuma "Par autoceļiem" 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, savukārt šā panta trešā daļa noteic, ka pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Taisnīga atlīdzība par Nekustamā īpašuma daļas atsavināšanu ir aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīkojuma projekts tiešā veidā ietekmē privātpersonu, no kuras tiek atsavināta Nekustamā īpašuma daļa.
     Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
Rīkojuma projekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
Rail Baltica projekta īstenošana labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.2.4. uz mazajiem un vidējiem uzņēmējiem:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Rīkojuma projekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
     Rīkojuma projektam ir ietekme uz valsts budžetu, jo izdevumi, kas saistīti ar Nekustamā īpašuma daļas pirkšanu un īpašuma tiesību nostiprināšanu zemesgrāmatā, tiks segti no Satiksmes ministrijas budžeta programmas 49.00.00 "Rail Baltica projekta pārvaldības funkcijas nodrošināšana" līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota.
     Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti. Projekta izstrādē iesaistītās institūcijas - Satiksmes ministrija un SIA "EIROPAS DZELZCEĻA LĪNIJAS".
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
     Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Rīkojuma projekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic Rīkojuma projekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

